**อนาคตการสื่อสารไทย**

**โฉมหน้าใหม่ กสทช.ในร่างรัฐธรรมนูญใหม่**

บุญเลิศ คชายุทธเดช ( ช้างใหญ่ )

อดีตสมาชิกสภาปฏิรูปแห่งชาติ (สปช.)

สื่อมวลชนอิสระ

 ในร่างรัฐธรรมนูญฉบับปราบโกง ที่คณะกรรมการร่างรัฐธรรมนูญ ( กรธ. ) อันมี**นายมีชัย ฤชุพันธุ์** เป็นประธาน จัดทำเสร็จในร่างแรกเมื่อวันที่ 29 มกราคม 2559 ในประเด็นเกี่ยวกับเสรีภาพสื่อ ทางกรธ. ได้ปรับเปลี่ยนแก้ไขให้แตกต่างไปจากเดิมอย่างมาก ไม่เหมือนกับรธน.ฉบับ 2540 , ฉบับ 2550 หรือแม้แต่ร่างสุดท้ายฉบับปฏิรูปของคณะกรรมาธิการยกร่างรัฐธรรมนูญ ที่นายบวรศักดิ์ อุวรรณโณเป็นประธาน

 แตกต่างตั้งแต่เปลี่ยนหลักการ ไม่มุ่งเน้นรับรองสิทธิเสรีภาพเหมือนดังที่รัฐธรรมนูญในอดีต กลับมาเป็นการให้ความสำคัญกับรัฐที่จะต้องดำเนินการให้ประชาชนได้รับสิทธิเสรีภาพ การเปลี่ยนหลักการการเขียน(ร่าง) รัฐธรรมนูญเช่นนี้ได้ถูกวิพากษ์วิจารณ์อย่างมาก

 ก่อนจะได้เห็นว่าร่างสุดท้ายของกรธ.ในวันที่ 29 มีนาคมนี้ มาพิจารณาเนื้อหา ในร่างแรก ที่เกี่ยวกับเสรีภาพสื่อโดยเฉพาะในประเด็นที่เกี่ยวข้องกับคลื่นความถี่ฯ องค์กรของรัฐที่เป็นอิสระ (กสทช.)

 ขอเสนอความเห็นต่อร่างแรก ดังนี้

 ***มาตรา 56 รัฐต้องรักษาไว้ซึ่งคลื่นความถี่และสิทธิในวงโคจรของดาวเทียมอันเป็นทรัพยา กรของชาติให้เป็นประโยชน์ของชาติและประชาชน***

 ***การจัดให้มีการใช้ประโยชน์จากคลื่นความถี่หรือสิทธิในวงโคจรตามวรรคหนึ่ง ไม่ว่า***

***จะใช้เพื่อส่งวิทยุกระจายเสียง วิทยุโทรทัศน์ และโทรคมนาคม หรือเพื่อประโยชน์อื่นใด ต้องเป็นไปเพื่อประโยชน์สูงสุดของประชาชน ความมั่นคงของรัฐ และประโยชน์สาธารณะ รวมตลอดทั้ง การให้ประชาชนมีส่วนได้ใช้ประโยชน์ด้วยตามที่กฏหมายบัญญัติ***

 ***รัฐต้องจัดให้มีองค์กรที่มีความเป็นอิสระในการปฏิบัติหน้าที่ เพื่อรับผิดชอบและกำกับการดำเนินการเกี่ยวกับคลื่นความถี่ให้เป็นไปตามวรรคสอง ในการนี้ องค์กรดังกล่าวต้องจัดให้มีมาตรการป้องกันมิให้มีการแสวงหาประโยชน์จากผู้บริโภคโดยไม่เป็นธรรม หรือสร้างภาระแก่ผู้บริโภคเกินความจำเป็น ป้องกันมิให้คลื่นความถี่รบกวนกัน รวมตลอดทั้งป้องกันการกระทำที่มีผลเป็นการขัดขวางเสรีภาพในการรับรู้ หรือปิดกั้นการรับรู้ข่าวสารที่ถูกต้องตามความเป็นจริงของประชาชน และป้องกันมิให้บุคคลหรือกลุ่มบุคคลใดใช้ประโยชน์***

***2***

***จากคลื่นความถี่โดยไม่คำนึงถึงสิทธิของประชาชนทั่วไป รวมตลอดทั้งการกำหนสัดส่วนขั้นต่ำที่ผู้ใช้ประโยชน์จากคลื่นความถี่จะต้องดำเนินการเพื่อประโยชน์สาธารณะ ทั้งนี้ ตามที่กฏหมายบัญญัติ***

**ขอเสนอความเห็น ดังนี้**

1. มาตรา 56 ถูกนำมาเขียนไว้ใน หมวด 5 หน้าที่ของรัฐ แทนที่จะเขียนในหมวด สิทธิ

เสรีภาพของชนชาวไทยเหมือนรัฐธรรมนูญฉบับปี 2540 และ 2550

 หรือแม้แต่ร่างของคณะกรรมาธิการยกร่างรัฐธรรมนูญ ฉบับนายบวรศักดิ์ก็เขียนคุ้มครองและรับรองไว้ในหมวด 3 เช่นกัน

 การรับรู้ และความเข้าใจของสาธารณชนเห็นว่า สิทธิเสรีภาพของประชาชน ตลอดทั้งศักดิ์ศรีความเป็นมนุษย์เป็นเรื่องใหญ่และเรื่องสำคัญยิ่ง รัฐธรรมนูญที่ดี ต้องส่งเสริมและคุ้มครองสิทธิและเสรีภาพของประชาชนโดยจะต้องเขียนให้ครอบคลุม ชัดเจน มีสภาพบังคับโดยเขียนในหมวด 3 ซึ่งจะมีกฏ หมายออกมารองรับให้สอดคล้องกับเจตนารมณ์ของกฏหมายแม่

 ***“คลื่นความถี่ที่ใช้ในการส่งวิทยุกระจายเสียง วิทยุโทรทัศน์และโทรคมนาคมเป็นทรัพยากรสื่อสารของชาติเพื่อประโยชน์สาธารณะ”***

 เป็นหลักการที่เริ่มมาตั้งแต่รัฐธรรมนูญ ปี2540 มาตรา 40

 รัฐธรรมนูญ ฉบับปี 2550 ก็นำหลักการนี้ไปเขียนในมาตรา 47

 กรธ.เปลี่ยนมาเขียนในร่างรธน. ให้อยู่ในหมวด 4 หน้าที่ของรัฐ การเปลี่ยนหลักการเสียใหม่ ไม่เพียงสร้างความสับสนและยากต่อการสร้างความยอมรับของผู้คน ไม่ว่าจะเป็นนักวิชาการด้านกฏหมายด้านสื่อสารมวลชน ที่ต้องมีการเรียนการสอน และได้เขียนตำราอธิบายไว้ หรือ นักกฏหมายในกระบวนการยุติธรรม ฯลฯ ยังทำให้คุณค่าของสิทธิเสรีภาพประชาชนด้อยค่าและลดความสำคัญลงด้วย

 การเขียนเรื่องคลื่นความถี่ฯให้อยู่ในหมวดหน้าที่รัฐ ทางกรธ.ไม่ได้มีการรับฟังความเห็นผู้ เกี่ยวข้องอย่างเป็นกิจจะลักษณะ และภายหลังนำเสนอร่างแรกเมื่อวันที่ 29 มกราคม 2559 ก็ถูกวิพากษ์วิจารณ์อย่างมากจากคนในวงการสื่อฯ แต่กรธ.ก็มิได้รับฟัง

 2. ***“คลื่นความถี่ที่ใช้ในการส่งวิทยุกระจายเสียง วิทยุโทรทัศน์และโทรคมนาคมเป็นทรัพยากรสื่อสารของชาติเพื่อประโยชน์สาธารณะ”***

 ***รัฐต้องรักษาไว้ซึ่งคลื่นความถี่และสิทธิในวงโคจรของดาวเทียมอันเป็นทรัพยากรของชาติให้เป็นประโยชน์ของชาติและประชาชน***

**3**

1. ในรัฐธรรมนูญฉบับปี 2540 และ 2550 กำหนดให้มี**องค์กรของรัฐที่เป็นอิสระ** มาทำ

หน้าที่สำคัญ คือ จัดสรรคคลื่นความถี่ และกำกับการประกอบกิจการ จากนั้นได้มีการตราพระราชบัญญัติองค์ กรจัดสรรคลื่นความถี่และกำกับการประกอบกิจการวิทยุกระจายเสียง กิจการวิทยุโทรทัศน์และกิจการโทรคม นาคม หรือที่เรียกกันว่า กฏหมาย กสทช. (คณะกรรมการกิจการกระจายเสียง กิจการโทรทัศน์และกิจการโทร ทัศน์แห่งชาติ) มีฐานะเป็นองค์กรอิสระ

 ในร่างรัฐธรรมนูญ กรธ.เขียนใหม่ว่า

 ***รัฐต้องจัดให้มีองค์กรที่มีความเป็นอิสระในการปฏิบัติหน้าที่ เพื่อรับผิดชอบและกำกับการดำเนินการเกี่ยวกับคลื่นความถี่ให้เป็นไปตามวรรคสอง***

 ประเด็นคือ **องค์กรที่มีความเป็นอิสระในการปฏิบัติหน้าที่** ของกรธ. กับ **องค์กรของรัฐที่เป็นอิสระ** ในรัฐธรรมนูญฉบับปี 2540 และฉบับ 2550 เขียนแตกต่างกันและความหมายย่อมแตกต่างกันด้วย

 สิ่งที่เกิดเป็นคำถาม คือ องค์กรของรัฐที่เป็นอิสระที่เคยเป็นมาและอยู่มาจนถึงบัดนี้ นั่นคือ กสทช. การปฏิบัติงานเป็นที่ประจักษ์ต่อสาธาณชนว่ามีความเป็นอิสระ แต่องค์กรที่มีความเป็นอิสระในการปฏิ บัติหน้าที่ที่เขียนไว้ในร่างรัฐธรรมนูญ จะมีรูปร่างหน้าตาอย่างไร ชื่ออะไร และที่สำคัญ ความเป็นอิสระในการปฏิบัติหน้าที่ จะอิสระแบบไหนและอิสระได้จริงหรือไม่ อิสระบนพื้นฐานของอะไรในเมื่อที่มา รัฐ(บาล)เป็นคนจัดการให้

 ประการต่อมา ข้อความในร่างรัฐธรรมนูญ ที่กรธ.เขียนนี้ กำหนดให้องค์กรที่มีความเป็นอิสระในการปฏิบัติหนาที่มีอำนาจหน้าที่....เพื่อรับผิดชอบและกำกับการดำเนินการเกี่ยวกับคลื่นความถี่ในวรรคสอง

 ซึ่งก็คือการใช้คลื่น วรรคสองในร่าง มาตรา 56 ว่าไว้ดังนี้

 ***การจัดให้มีการใช้ประโยชน์จากคลื่นความถี่หรือสิทธิในวงโคจรตามวรรคหนึ่ง ไม่ว่า***

***จะใช้เพื่อส่งวิทยุกระจายเสียง วิทยุโทรทัศน์ และโทรคมนาคม หรือเพื่อประโยชน์อื่นใด ต้องเป็นไปเพื่อประโยชน์สูงสุดของประชาชน ความมั่นคงของรัฐ และประโยชน์สาธารณะ รวมตลอดทั้ง การให้ประชาชนมีส่วนได้ใช้ประโยชน์ด้วยตามที่กฏหมายบัญญัติ***

 คำถามคือ **องค์กรที่มีความเป็นอิสระในการปฏิบัติหน้าที่** จะให้มีหน้าที่จัดสรรคลื่นฯเหมือนกับกสทช.หรือไม่

4

 คำตอบน่าจะ ไม่มีหน้าที่ไปจัดสรรคคลื่น เพราะในบทเฉพาะกาลของร่างแรก ทางกรธ.เขียนไว้ดังนี้

 ***บทเฉพาะกาล มาตรา 262 ให้คณะกรรมการกิจการกระจายเสียง กิจการโทรทัศน์และกิจ การโทรคมนาคมแห่งชาติตามพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระ จายเสียง วิทยุโทรทัศน์ และกิจการโทรคมนาคม พ.ศ. 2553 เป็นองค์กรตามมาตรา 56 และให้คณะรัฐมนตรีดำเนินการไขเพิ่มเติมพระราชบัญญัติดังกล่าวให้เป็นไปตามบทบัญญัติแห่งรัฐธรรมนูญนี้ และเสนอต่อสภานิติบัญญัติแห่งชาติ เพื่อพิจารณาภายในหนึ่งร้อยแปดสิบวันนับแต่วันประกาศใช้รัฐธรรมนูญนี้***

ความหมายคือ

 บทเฉพาะกาล - ในระยะเริ่มแรก เพียงชั่วคราวระยะเวลาหนึ่ง ให้กสทช. ตามพระราช บัญญัติองค์กรจัดสรรคลื่นความถี่และกำกับการประกอบกิจการวิทยุกระ จายเสียง วิทยุโทรทัศน์ และกิจการโทร คมนาคม พ.ศ. 2553 ทำหน้าที่เป็นองค์กรที่มีความเป็นอิสระในการปฏิบัติหน้าที่ไปก่อน จากนั้น จึงให้รัฐบาลแก้ไขกฏหมายฉบับนี้เพื่อให้เป็นไปตามรัฐธรรมนูญ

1. เกี่ยวกับจริยธรรมสื่อนั้น ร่างแรกของกรธ. เขียนไว้ใน มาตรา 35 ดังนี้

***มาตรา 35 บุคคลซึ่งประกอบอาชีพสื่อมวลชนย่อมีเสรีภาพในการเสนอข่าวสารหรือ***

***การแสดงความคิดเห็นตามจริยธรรมแห่งวิชาชีพ***

 การเขียนข้อความในวรรคแรกของมาตรา 35 ก่อให้เกิดคำถามว่า สื่อมวลชน ทางผู้ร่างรัฐธรรมนูญเห็นว่า เป็นอาชีพ หรือวิชาชีพ เหตุใดจึงใช้ทั้งคำ “อาชีพ” และ “วิชาชีพ”

 โดยหลักแล้ว สื่อมวลชนคือวิชาชีพ เป็นวิชาชีพที่ต้องมีจริยธรรมกำกับ

 กรธ.เขียนว่าให้สื่อมวลชนมีเสรีภาพในการเสนอข่าวสารหรือการแสดงความคิดเห็นตาม**จริยธรรมแห่งวิชาชีพ** เหมือนกับรัฐธรรมนูญ ฉบับ 2540 และปี 2550

 ตลอดเกือบ 20 ปีที่ผ่านมา ( 2540 – 2559) วงการสื่อมวลชนมีพัฒนาการด้านการกำกับดูแลกันเองด้านจริยธรรมผ่านองค์กรที่เรียกว่า สภาการหนังสือพิมพ์แห่งชาติ สภาวิชาชีพข่าววิทยุและโทรทัศน์ไทย ฯลฯ บนหลักการที่ว่า ควบคุมกันเองด้วยความสมัครใจ ไม่ต้องมีกฏหมายออกมารองรับใดๆ ส่วนจะมีประสิทธิ ภาพหรือไม่เป็นเรื่องที่วงการสื่อและประชาชนจะพิจารณาและประเมินผล

 มาตรา 35 ในร่างของกรธ. เขียนไว้ลอยๆ เท่ากับว่า ปล่อยให้สื่อมวลชนบรรเลงเพลงจริธรรมแห่งวิชาชีพไปตามอัธยาศัย

1. ย้อนกลับไปดูร่างรัฐธรรมนูญร่างสุดท้าย ฉบับคณะกรรมาธิการยกร่างรัฐธรรมนูญที่มี

5

นายบวรศักดิ์ อุวรรณโณ เป็นประธาน ในการร่างนั้นมีการรับฟังความเห็นของประชาชนและความเห็นของสภาปฏิรูปแห่งชาติ(สปช.)

 ในส่วนของสปช. มีคณะกรรมาธิการปฏิรูปด้านการสื่อสารมวนและเคโนโลยีสารสนเทศ

ร่างสุดท้ายเขียนว่า ให้มีกฏหมายมารองรับเรื่องการกำกับด้านจริงธรรม ดังนี้

 *มาตรา 49 พนักงานหรือลูกจ้างของเอกชนซึ่งประกอบกิจการสื่อมวลชน ย่อมมีเสรีภาพในการเสนอข้อมูลข่าวสารและแสดงความคิดเห็นภายใต้ข้อจำกัดตามรัฐธรรมนูญ โดยไม่ตกอยู่ภายใต้อาณัติของรัฐ หรือเจ้าของกิจการนั้น แต่ต้องไม่ขัดต่อจริยธรรมแห่งวิชาชีพ*

 *ข้าราชการซึ่งมีตำแหน่งหรือเงินเดือนประจำและเจ้าหน้าที่อื่นของรัฐซึ่งปฏิบัติหน้าที่สื่อมวลชนย่อมมีเสรีภาพเช่นเดียวกับพนักงานหรือลูกจ้างของเอกชนตามวรรคหนึ่ง*

 *การกระทำใดๆไม่ว่า โดยทางตรงหรือทางอ้อม ของผู้ดำรงตำแหน่งทางการเมือง เจ้าหน้า ที่ของรัฐ หรือเจ้าของกิจการ อันเป็นการขัดขวางหรือแทรกแซงการเสนอข้อมูลข่าวสารหรือแสดงความคิดเห็นในประเด็นสาธารณะของบุคคลตามวรรคหนึ่งหรือวรรคสอง ให้ถือว่า เป็นการใจใช้อำนาจหน้าที่โดยมิชอบและไม่มีผลใช้บังคับ เว้นแต่เป็นการกระทำเพื่อให้เป็นไปตามกฏหมายหรือจริยธรรมแห่งวิชาชีพ*

***ให้มีกฏหมายว่าด้วย องค์กรวิชาชีพสื่อมวลชนซึ่งประกอบด้วยบุคคลในวิชาชีพสื่อมวลชนและผู้ทรงคุณวุฒิซึ่งมิใช่เจ้าหน้าที่ของรัฐ รวมทั้งผู้แทนองค์การภาคประชาสังคมและผู้บริโภค เพื่อปกป้องเสรีภาพและความเป็นอิสระของสื่อมวลชนตามมาตรา 48 ส่งเสริมจริยธรรมและมาตรฐานแห่งวิชาชีพพิจารณาคำร้องขอความเป็นธรรมของผู้ซึ้งได้รับผลกระทบจากการใช้เสรีภาพตามมาตรา 48 และคุ้มครองสวัสดิภาพของบุคคลตามวรรคหนึ่งและวรรคสอง***

 เท่ากับว่า คณะผู้ร่างรัฐธรรมนูญ ชุดนายบวรศักดิ์กับชุดนายมีชัย ร่างออกมาแตกต่างกัน

 ร่างของนายมีชัย เขียนเรื่องจริยธรรมสื่อไว้สั้นๆ ห้วนๆ ลอยๆ แล้วปล่อยไปตามลำพัง ไม่ต้องเขียนเรื่องกฏหมาย ส่วนร่างของนายบวรศักดิ์ เขียนไว้ค่อนข้างครอบคลุม ให้มีกฏหมายออกมาบังคับใช้ เป็นกฏหมายว่าด้วย องค์กรวิชาชีพสื่อมวลชน

1. ที่ว่าเขียนไว้ค่อนข้างครอบคลุม เพราะได้กล่าวถึงองค์ประกอบและอำนาจหน้าที่ของ

องค์กรวิชาชีพที่สำคัญ

โปรดพิจารณาอีกครั้ง

***ให้มีกฏหมายว่าด้วย องค์กรวิชาชีพสื่อมวลชนซึ่งประกอบด้วยบุคคลในวิชาชีพสื่อมวลชนและผู้ทรงคุณวุฒิซึ่งมิใช่เจ้าหน้าที่ของรัฐ รวมทั้งผู้แทนองค์การภาคประชาสังคมและผู้บริโภค เพื่อปกป้องเสรีภาพและความเป็นอิสระของสื่อมวลชนตามมาตรา 48 ส่งเสริมจริยธรรมและมาตรฐานแห่งวิชาชีพ***

**6**

***พิจารณาคำร้องขอความเป็นธรรมของผู้ซึ้งได้รับผลกระทบจากการใช้เสรีภาพตามมาตรา 48 และคุ้มครองสวัสดิภาพของบุคคลตามวรรคหนึ่งและวรรคสอง***

ทั้งนี้ ในการปฏิรูปสื่อสารมวลชนและเทคโนโลยีสารสนเทศ ทางคณะกรรมาธิการ

ปฏิรูปสื่อฯ ที่มีนายจุมพล รอดคำดี เป็นประธาน ได้ข้อสรุปอย่างเป็นระบบในทุกมิติทั้งความเปลี่ยนแปลงของวงการสื่อที่เทคโนโลยีก้าวหน้า สื่อเข้ายุคหลอมรวม สื่อออนไลน์มีบทบาทและอิทธิพล การแข่งขันทางธุรกิจ การมีสื่อสาธารณะที่เปิดให้ประชาชนมีสิทธิมีส่วนเข้าร่วมในการใช้และรับข่าวสาร การที่คนทำสื่อต้องมีคุณ ภาพ วิชาชีพต้องมีมาตรฐาน เป็นที่น่าเชื่อถือและได้รับความไว้วางใจจากสาธารณชนและทุกภาคส่วน มีการตรวจสอบกันเอง เปิดช่องทางให้ประชาชนร้องเรียน ฯลฯ

 การปฏิรูปสื่อจึงจำเป็นต้องดูให้ครบทุกมิติ และมีหลักประกันว่า จะบังเกิดผลในทุกมิติ

 **ทั้งนี้ คณะกรรมาธิการสื่อฯได้เสนอวิสัยทัศน์ในการปฏิรูปสื่อ ดังนี้**

 ***สื่อสารมวลชนและเทคโนโลยีสารสนเทศต้องมีมาตรฐาน คุณภาพสูงสุด เพื่อประโยชน์สาธารณะและบนพื้นฐานของสิทธิเสรีภาพควบคู่กับจริยธรรมและความรับผิดชอบ รวมถึงประชาชนมีสิทธิในการรับรู้ เข้าถึง เท่าทันสื่อและมีส่วนในการสื่อสารที่สร้างสรรค์***

 **กำหนดพันธกิจ 11 ประการ**

1. ***สื่อมีบทบาทหน้าที่ในการส่งเสริมระบอบประชาธิปไตยอันมีพระมหากษัตริย์***

***ทรงเป็นประมุข***

1. ***ยกระดับมาตรฐานของสื่อให้มีคุณภาพ ทั้งด้านเนื้อหา วิชาการ บุคลากร และ***

***เทคโนโลยี***

1. ***สื่อได้รับการคุ้มครองสิทธิเสรีภาพ สวัสดิภาพและสวัสดิการในการปฏิบัติหน้าที่***

***หน้าที่***

 ***4.มุ่งเน้นความหลากหลายในสื่อ ทั้งเนื้อหา ช่องทางสื่อสารและความเป็น***

***เจ้าของ***

 ***5.ส่งเสริมให้มีสื่อทางเลือก สื่อชุมชน และเพิ่มพื้นที่สาธารณะบนสื่อมวลชน***

 ***6.ส่งเสริมสื่อปลอดภัยและสร้างสรรค์ และบทบาทการเป็นโรงเรียนของสังคม***

 ***7.ส่งเสริมผู้ปฏิบัติงานในวิชาชีพสื่อให้มีเสรีภาพควบคู่จริยธรรมและความ***

 **7**

***รับผิดชอบในการแสวงหาข้อมูลข่าวสารและนำเสนออย่างถูกต้อง ครบถ้วน รอบด้าน สร้างสรรค์เพื่อประโยชน์ในการรับรู้ข้อมูลข่าวสารของประชาชน รวมถึงยอมรับการตรวจสอบกันเองและการตรวจสอบของสาธารณะ***

 ***8.มุ่งเน้นความเป็นอิสระของสื่อจากการถูกครอบงำและแทรกแซงจากอำนาจ***

***รัฐและทุน***

 ***9.ส่งเสริมให้ประชาชนผู้ใช้และบริโภคสื่อให้มีความตระหนักรู้ถึงสิทธิเสรีภาพ***

***และความรับผิดชอบ***

1. ***ส่งเสริมการรับรู้ เข้าถึงและการรู้เท่าทันสื่อของประชาชน***
2. ***เร่งพัฒนามาตรการและกลไกการกำกับดูแลสื่อให้มีประสิทธิภาพมากยิ่งขึ้น ทั้งการ***

***กำกับดูแลกันเองด้านจริยธรรม การกำกับดูแลโดยภาคประชาชน และการกำกับดูแลโดยหน่วยงานที่มีอำนาจทางกฏหมาย***

 **วางยุทธศาสตร์ 3 ด้าน ได้แก่**

 ***1. เสรีภาพบนความรับผิดชอบ***

 ***2. การกำกับดูแลสื่อที่มีประสิทธิภาพ***

 ***3. การป้องกันและแทรกแซงสื่อ***

1. การเดินหน้าขับเคลื่อนการปฏิรูปสื่อ ตามยุทธศาสตร์ทั้ง 3 ด้านนี้ คณะกรรมาธิการปฏิ

รูปสื่อฯ สปช.ได้จัดทำ***ร่างพระราชบัญญัติคุ้มครองสิทธิเสรีภาพ ส่งเสริมจริยธรรมและมาตรฐานวิชาชีพสื่อมวลชน (ร่างกฏหมายสภาวิชาชีพสื่อมวลชนแห่งชาติ)*** ได้ผ่านความเห็นชอบจากสภาปฏิรูปแห่งชาติส่งไปถึงรัฐบาลแล้ว

 สภาวิชาชีพสื่อมวลชน มีวัตถุประสงค์

 1 .ส่งเสริม สนับสนุนและคุ้มครองสิทธิเสรีภาพของผู้ประกอบวิชาชีพสื่อฯ

 2.ส่งเสริม สนับสนุนและกำกับดูแลการปฏิบัติตามมาตรฐานกลาง

 3.ส่งเสริม สนับสนุนและพัฒนาวิชาชีพสื่อ

 4.ส่งเสริมสวัสดิภาพและสวัสดิการของสื่อ

 5.ส่งเสริมการรวมกลุ่ม และการกำกับดูแลกันเองขอองค์กรสื่อมวลชนและองค์การ

วิชาชีพสื่อมวลชนในระดับชาติ จังหวัดหรือภูมิภาค

 6.ส่งเสริมการมีส่วนร่วมของประชาชนในการกำกับดูแลสื่อมวลชนและการรู้เท่าทัน

สื่อมวลชน

8

 7.ส่งเสริมและพัฒนาศักยภาพของสื่อมวลชนให้มีบทบาทในการสร้างสรรค์สังคมแห่ง

การเรียนรู้

 8.เสนอความเห็นหรือให้คำแนะนำต่อคณะรัฐมนตรีเกี่ยวกับมาตรการคุ้มครองสิทธิเสรี

ภาพ ส่งเสริมจริยธรรมและมาตรฐานวิชาชีพสื่อมวลชน และมาตาการคุ้มครองประชาชนจากการประกอบวิชาชีพสื่อมวลชน

 9.ปฎิบัติการอื่นตามที่บัญญัติไว้ในพระราชบัญญัตินี้หรือกฏหมายอื่น

 หลักการสำคัญของร่างพ.ร.บ.คือ ให้มีองค์กรกำกับดูแลกันเองในสื่อทุกประเภท ไม่ว่า

จะเป็น หนังสือพิมพ์ วิทยุ โทรทัศน์ สื่อออนไลน์ ซึ่งปัจจุบันเข้าสู่ยุคหลอมรวม ครอบคลุมทั้งสื่อใน

ส่วนกลาง และส่วนภูมิภาค (ยื่นขอจดทะเบียนเป็นสมาชิกต่อสภาวิชาชีพฯ ) ตามวัตถุประสงค์ และอำนาจหน้าที่ของสภาวิชาชีพสื่อมวลชนแหงชาติเพื่อให้เป็นองค์กรกลางที่มีกฏหมายรองรับ มีหน้าที่กำกับกันเองทางด้านจริยธรรม ให้เป็นอิสระจากรัฐและทุน

 ด้วยเหตุที่การจัดสรรคลื่นและการกำกับการประกอบกิจการสื่อที่ใช้คลื่นประเภท วิทยุกระ จาย เสียง โทรทัศน์ อยู่ในอำนาจหน้าที่ของ กสทช. มีพระราชบัญญัติองค์กรจัดสรรคลื่นความถี่ฯและพระราช บัญญัติการประกอบกิจการวิทยุกระจายเสียง และวิทยุโทรทัศน์อยู่แล้ว และมีการลงโทษกรณีพบว่า การกระทำของสื่อวิทยุ หรือโทรทัศน์ผิดหลักเกณฑ์ที่กำหนด

 ดังนั้น จึงเป็นเรื่องที่จะต้องศึกษาวิเคราะห์ประเด็นการกำกับจริยธรรมของสื่อของกสทช.ที่ผ่านมาว่ามีปัญหาอุปสรรคอย่างไร และจะผสมผสานกับการมีกฏหมายเพื่อจัดตั้งสภาวิชาชีพสื่อมวลชนแห่งชาติตามข้อเสนอของ คณะกรรมาธิการปฏิรูปสื่อฯ สปช.ได้อย่างไร

 ทั้งนี้ การกำกับกันเองด้านจริยธรรมของวงการสื่อในยุคหลอมรวมสื่อ มีหลายเรื่องที่ต้องดำเนินการไปพร้อมกัน เช่น การมีหลักจริยธรรมที่เป็นมาตรฐานกลาง การขึ้นบัญชีคนทำสื่ออย่างเป็นสารบบ การจัดโครงการ หลักสูตรพัฒนาคุณภาพคนทำสื่อ การคุ้มครองสวัสดิภาพ การส่งเสริมสวัสดิการ ฯลฯ ซึ่งต้องมีการบริหารจัดการอย่างเป็นกิจจะลักษณะ มีเงินทุนใช้ในการบริหารงาน มีบุคลากร ฯลฯ

 33333333333333333333333333333333333333333333333333333